**Maphunziro a m’Baibulo**

Bible studies

**Zodabwitsa zimene Yesu anacita**

1. Ophunzira oyamba a Yesu
2. Ukwati m’Kana
3. Olemala ndi anzake anai
4. Namondwe pa nyanja
5. Ambuye Yesu ndiwa mphamvu kuposa mdyerekezi
6. Mwana wa mkazi mng’ono wa Yairo
7. Cozizwitsa ca mkate ndi nsomba
8. Bartimeyu wa khungu

Ndipo tidziwa kuti Mwana wa Mulungu wafika, natipatsa ife cidziwitso, kuti tizindikire Woonayo, ndipo tiri mwa Woonayo, mwa Mwana wace Yesu Kristu. Iye ndiye Mulungu woona ndi moyo wosatha – 1 Yohane 5.20

- Stephanos Zambia Trust –

www.kudziwazamulungu.com

**1. Ophunzira oyamba a Yesu**

**Yohane 1.35-51 - Ophunzira oyamba a Yesu**

35M'mawa mwacenso analikuimirira Yohane ndi awiri a akuphunzira ace;

36ndipo poyang'ana Yesu alikuyenda, anati, Onani Mwanawankhosa wa Mulungu!

37Ndipo akuphunzira awiriwo anamva iye alinkulankhula, natsata Yesu.

38 Koma Yesu anaceuka, napenya iwo alikumtsata, nanena nao, Mufuna ciani? Ndipo anati kwa iye, Rabi (ndiko kunena posandulika, Mphunzitsi), mukhala kuti?

39 Nanena nao, Tiyeni, mukaone, Pamenepo anadza naona kumene anakhala; nakhala ndi iye tsiku lomwelo; panali monga ora lakhumi.

40 Andreya mbale wace wa Simoni Petro anali mmodzi wa awiriwo, anamva Yohane, namtsata iye.

41 Anayamba iye kupeza mbale wace yekha Simoni, nanena naye, Tapeza ife Mesiya (ndiko kusandulika Kristu).

42 Anadza naye kwa Yesu. M'mene anamyang'ana iye, anati, Uli Simoni mwana wa Yohane; udzachedwa Kefa (ndiko kusandulika Petro).

43 M'mawa mwace anafuna kuturuka kunka ku Galileya, napeza Filipo, Ndipo Yesu ananena naye, Tsata Ine.

44 Koma Filipo anali wa ku Betsaida, mudzi wa Andreya ndi Petro.

45 Filipo anapeza Natanayeli, nanena naye, iye amene Mose analembera za iye m'cilamulo, ndi aneneri, tampeza, ndiye Yesu mwana wa Yosefe wa ku Nazarete.

46 Natanayeli anati kwa iye, Ku Nazarete nkutha kucokera kanthu kabwino kodi? Filipo ananena naye, Tiye ukaone.

47 Yesu anaona Natanayeli alinkudza kwa iye, nanena za iye, Onani, M-israyeli ndithu, mwa iye mulibe cinyengo!

48 Natanayeli ananena naye, Munandidziwira kuti? Yesu anayankha nati kwa iye, Asanakuitane Filipo, pokhala iwe pansi pa mkuyu paja, ndinakuona iwe.

49 Natanayeli anayankha Iye, Rabi, Inu ndinu Mwana wa Mulungu, ndinu Mfumu ya Israyeli,

50 Yesu anayankha nati kwa iye, Cifukwa ndinati kwa iwe kuti ndinakuona pansi pa mkuyu ukhulupirira kodi? udzaona zoposa izi.

51 Ndipo ananena naye, Indetu, indetu, ndinena ndi Inu, Mudzaona thambo lotseguka, ndi angelo a Mulungu akwera natsikira pa Mwana wa munthu.

**Mafunso**

1. Kodi Yohane anacha bwanji Yesu kulingana ndi m’ndime ya 36?
2. Kodi Simoni anacita ciani popeza Yesu? Ndi m’ndime iti mwapeza yankho?
3. Kodi Yesu anati ciani kwa Filipo? Ndi m’ndime iti mwapeza yankho?
4. Filipo sanakhoze kupanga Natanayeli kuti kukhulupirire kuti anapeza Yesu. Kodi Filipo anaimasula bwanji bvutoli? Ndi m’ndime iti mwapeza yankho?
5. Yesu anadziwa Natanayeli kale asanakomane naye. Yesu ationanso masiku onse. Ndi ciani ca m’umoyo wanu cimene Mulungu akonda? Ndi ciani ca m’umoyo wanu cimene Mulungu sakonda?
6. Ophunzira analondola Yesu cifukwa anamukonda. Kodi tingaphunzire bwanji kukonda Yesu? Kodi kukonda Yesu kutanthauzanji?

**2. Ukwati m’Kana**

**Yohane 2.1-12 - Yesu asandutsa madzi vinyo ku Kana**

1. Ndipo tsiku lacitatu panali ukwati m’Kana wa m’Galileya; ndipo amace wa Yesu anali komweko.

2. Ndipo Yesu yemwe ndi akuphunzira ace anaitanidwa ku ukwatiwo.

3. Ndipo pakutha vinyo amace wa Yesu ananena naye, Alibe vinyo.

4. Yesu nanena naye: Mkazi, ndiri ndi ciani ndi inu? Nthawi yanga siinafike.

5. Amace ananena kwa atumiki, Cimene ciri conse akanena kwa inu, citani.

6. Ndipo panali pamenepo mitsuko yamiyala isanu ndi umodzi yoikidwako monga mwa mayeretsedwe a Ayuda, yonse ya miyeso iwiri kapena itatu.

7. Yesu ananena nao, Dzazani mitsukoyo ndi madzi. Naidzaza, nde nde nde.

8. Ndipo ananena nao, tungani tsopano, mupite nao kwa mkulu wa phwando. Ndipo anapita nao.

9. Koma pamene mkuluyo analawa madzi osanduka vinyowo ndipo sanadziwa kumene anacokera (koma atumiki amene adatunga madzi anadziwa), mkuluyo anaitana mkwati,

10. Nanena naye, Munthu ali yense amayamba kuika vinyo wokoma; ndipo anthu atamwatu pamenepo wina wosakoma; koma iwe waunga vinyo wokoma kufikira tsopano lino.

11. Ciyambi ici ca zizindikilo zace Yesu anacita m’Kana wa m’Galileya naonetsera ulemerero wace. Ndipo akuphunzira ace anakhulupiriria Iye.

12. Zitapita izianatsikira ku Kapemao, iye ndi amace, ndiabale ace, ndi ophunzira ace; nakhala komweko masiku owerengaka.

**Mafunso**

1. Kodi ndani amene anaitanidwa ku ukwati? Ndi m’ndime iti mwapeza yankho?
2. Ngati Yesu adzabwera ku ukwati ku mudzi wathu, ndi ciani cimene Iye adzakondako kodi? Ndiponso ndi ciani cimene Iye sadzakondako kodi?
3. Kodi Mariya anafunsa ciani Yesu? Ndi m’ndime iti mwapeza yankho?
4. Yesu anauza amai ake kuti nthawi yake siinafike. Nthawi zina Mulungu sayankha mapemphero athu pakuti nthawi yake siinafike. Patsani citsanzo ca cinthu cimene munapempha Mulungu koma Iye akalibe kuyankha.
5. Kodi Yesu anacita codabwitsa cotani? Ndi m’ndime iti mwapeza yankho?
6. Kodi tiyenera kucita ciani pamene tili m’mabvuto?
7. Ndi cifukwa ciani Yesu anacita codabwitsa ico? Werenganinso ndime ya 11.

**Sewero**

Pezani mau onse.

* Kana
* Yesu
* Mariya
* Madzi
* Ukwati
* Koma

|  |  |  |  |  |  |
| --- | --- | --- | --- | --- | --- |
| R | M | N | C | A | M |
| K | A | N | A | M | A |
| F | D | M | L | O | R |
| S | Z | T | I | K | I |
| A | I | U | S | e | Y |
| Z | G | P | O | J | a |
| U | K | W | A | T | I |

**3. Olemala ndi anzake anai**

**Marko 2.1-12 - Aciritsa wodwala manjenje**

1. Ndipo polowanso Iye m’Kapernao atapita masiku ena, kunamveka kuti ali m’nyumba.

2. Ndipo ambiri anaunjikana, kotero kuti anasowa malo, ngakhale pakhomo pomwe; ndipo analankhula nao mau.

3. Ndipo anadza kwa Iye otenga munthu wodwala manjenje, wonyamulidwa ndi anthu anai.

4. Ndipo pamene sanakhoza kufika kuli Iye,cifukwa ca khamu la anthu, anasasula chindwi pokhala Iye; ndipo pamene anatha kuliboola, anatsitsa mphasa m’mene alinkugonamo wodwala manjenjeyo.

5. Ndipo Yesu pakuona cikhulupiriro cao ananena ndi wodwala manjenje, Mwana, macimo ako akhululukidwa.

6. Koma anakhalapo ena alembi akuganizira mumtima mwao,

7. Munthu amene atero bwanji? acita mwano; akhoza ndani kukhululukira macimo, koma mmodzi, ndiye Mulungu?

8. Ndipo pomwepo Yesu pozindikira mumtima mwace kuti alikuganizira comweco mwa iwo okha, ananena nao, Muganiza bwanji zinthu izi m’mitima yanu?

9. Capafupi nciti, kapena kuuza wodwala manjenje kuti, Macimo ako akhululukidwa; kapena kuti, Nyamuka, senza mphasa yako, nuyende?

10. Koma kuti mudziwe kuti Mwana wa munthu ali mwini ulamuliro wakukhululukira macimo pa dziko lapansi (ananena ndi wodwala manjenje),

11.Ndikuuza iwe, Nyamuka, senza mphasa yako, numuke kwanu.

12. Ndipo ananyamuka iye pomwepo, nasenza mphasa, naturuka pamaso pa iwo onse kotero kuti anadabwa onse, nalemekeza Mulungu, nanena kuti, Zotere sitinazi ona ndi kale lonse.

**Mafunso**

1. Ambuye Yesu anali m’nyumba. Kodi anacita ciani m’menemo? Ndi m’ndime iti mwapeza yankho?
2. Ndi yani amene anadza kwa Yesu? Ndi m’ndime iti mwapeza yankho?
3. Kodi iwo analowa bwanji m’nyumba? Ndi m’ndime iti mwapeza yankho?
4. Kodi Ambuye Yesu ananena ciani poyamba? Ndi m’ndime iti mwapeza yankho?
5. Ndi cifukwa ciani kukhululukidwa kwa macimo ndi kofunikira?
6. Kodi alembi ena anaganiza ciani m’mitima yao? Ndi m’ndime iti mwapeza yankho?
7. Kodi Ambuye Yesu anadziwa bwanji zimene iwo anaganizira?
8. Kodi Ambuye Yesu anacita ciani kwa wodwala manjenje? Ndi m’ndime iti mwapeza yankho?
9. Kodi tingaphunzire ciani m’nthani iyi?

**Sewero**

****Lembani mau onse pa malo ao.

****

**4. Namondwe pa nyanja**

**Marko 4.35-41 - Yesu aletsa namondwe**

35 Ndipo dzuwa lomwelo, poika madzulo, ananena kwa iwo, Tiolokere tsidya lina.

36 Ndipo posiya khamulo anamtenga apite nao, monga momwe anali, mungalawa. Ndipo panali ngalawa zina pamodzi ndi Iye.

37 Ndipo panauka namondwe wamkuru wa mphepo, ndi mafunde an gabvira mungalawa, motero kuti ngalawa inayamba kudzala.

38 Ndipo Iye mwini anali kutsigiro, nagona tulo pamtsamiro; ndipo anamuutsa Iye nanena kwa Iye, Mphunzitsi, kodi simusamala kuti titayika ife?

39 Ndipo anauka, nadzudzula mphepo, nati kwa Nyanja, kuti, Tonthola, khala bata. Ndipo mphepo inaleka, ndipo kunagwa bata lalikuru.

40 Ndipo ananena nao, Mucitiranji mantha? Kufikira tsopano mulibe cikhulupiriro kodi?

41 Ndipo iwo anacita mantha akuru, nanenana wina ndi mnzace, Uyu ndani nanga, kuti ingakhale mphepo ndi Nyanja zimvera Iye?

**Mafunso**

1. Kodi Yesu anati ciani kwa ophunzira ake kulingana ndi m’ndime ya 35?
2. Ndi ciani cimene cinacitika pamene iwo anapita ku mbali ina ya nyanja? Ndi m’ndime iti mwapeza yankho?
3. Kodi ophunzira anati ciani kwa Yesu? M’ndime iti mwapeza yankho?
4. Kodi Yesu anayankha bwanji ophunzira ake kulingana m’ndime ya 40?
5. Kodi mumacita ciani pamene mupezeka m’mabvuto?
6. Ndi ciani cimene cinacitika ndi nyanja pamene Yesu anakamba mau? Ndi m’ndime iti mwapeza yankho?
7. M’nthano iyi tiphunzira kuti Yesu ali ndi mphamvu zopambana. Ali ndi mphamvu kugonjetsanso kusowa cikhulupiriro ndi macimo athu. Kudi mufuna Yesu kukuyeretsani masiku onse?

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  | **L**  |  |  |  |
|  |  |  |  |  |  |  |  |  |  |  | **H** |  |  |  |  |  |  |  |
|  |  |  |  |  |  |  |  |  |  | **A** |  |  |  |  |  |  |  |  |
|  |  |  |  |  |  |  |  |  |  | **P**  |  |  |  |  |  |  |  |  |
|  |  |  |  |  |  |  |  |  |  |  | **T** |  |  |  |  |  |  |  |
|  |  |  |  |  |  |  |  |  |  | **V** |  |  |  |  |  |  |  |  |
|  |  |  |  |  |  |  |  | **D** |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  | **M** |  |  |  |  |  |  |  |  |  |  |  |
|  |  |  |  |  |  |  |  |  |  |  | **P** |  |  |  |  |  |  |  |
|  |  |  |  |  |  |  |  |  |  |  | **Y** |  |  |  |  |  |  |  |
|  | **C** |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  | **C** |  |  |  |  |  |  |  |  |  |

**Sewero**

Lembani malembo pa malo ao kukapeza yankho.

…………………………………………………………………………………………….

* MPHUNZITSI
* NYANJA
* MNZACE
* MPHEPO
* KUOPA
* MANTHA
* MADZULO
* MULUNGU
* CIPULUMUTSO
* MABVUTO
* MTIMA
* DZUWA

**5. Ambuye Yesu ndiwa mphamvu kuposa mdyerekezi**

**Marko 5.1-20 - Yesu aciritsa wogwidwa ndi mzimu wonyansa ku Gerasa**

1 Ndipo anafika tsidya lina la nyanja, ku dziko la Agerasa,

2 Ndipo pameneadaturuka mungalawa, pomwepo anakomana naye munthu woturuka kumanda wa mzimu wonyansa,

3 amene anayesa nyumba yace kumanda; ndipo palibe munthu anakhoza kummanganso, inde ngakhale ndi unyolo;

4 pakuti adafomangidwa kawiri kawiri ndi matangadza ndimaunyolo, ndipo anamwetula maunyolo, naduladula matangadza; ndipo palibe munthu anali ndi mphamvu yakumfuya.

5 Ndipo masiku onse, usiku ndi usana, anakhala m'manda ndi m'mapiri, napfuula, nadzitematema ndi miyala.

6 Ndipo pakuona Yesu kutali, anathamanga, namgwadira Iye;

7 ndipo anapfuula ndi mau olimba, nanena, Ndiri ndi ciani ine ndi Inu, Yesu Mwana wa Mulungu Wamkurukuru? Ndikulumbirirani pa Mulungu, msandizunze.

8 Pakuti ananena kwa iye, Turuka iwe, mzimu wonyansa, kwa munthuyu.

9 Ndipo anamfunsa, Dzina lako ndani? Ndipo ananena kwa Iye, Dzina langa ndine Legio; cifukwa tiri ambiri.

10 Ndipo anampempha Iye kwambiri kuti asaiturutsire kunja kwace kwa dziko.

11 Ndipo panali pamenepo gulu lalikuru la nkhumba zirinkudya kuphiri.

12 Ndipo inampempha Iye, kuti, Titumizeni ife mu nkhumbazo, kuti tilowe mu izo.

13 Ndipo anailolao Ndipo mizimu yonyansa inaturuka, nilowa mu nkhumba; ndipo gulu linatsika liwiro potsetsereka ndi kulowa m'nyanja, ndizo ngati zikwi ziwiri; ndipo zinatsamwa m'nyanja.

14 Ndipo akuziweta anathawa, nauza m'mudzi, ndi kwninda. Ndipo anadza kudzaona cocitikaco.

15 Ndipo anadza kwa Yesu, napenya wogwidwa ziwandayo alikukhala pansi, wobvala ndi wa nzeru zace zabwino, ndiye amene anali ndi legio; ndipo anaopa iwo.

16 Ndipo adapenyawo adawafotokozera umo anacitira ndi wogwidwa ziwandayo, ndi za nkhumbazo.

17 Ndipo anayamba kumpempha Iye kuti acoke m'malire ao,

18 Ndipo m'mene Iye analikulowa mungalawa, anampempha waziwanda uja kuti akhale ndi Iye.

19 Ndipo sanamlola, koma ananena naye, Muka kwanu kwa abale ako, nuwauze zinthu zazikuru anakucitira Ambuye, ndi kuti anakucitira cifundo.

20 Ndipo anamuka nayamba kulalikira ku Dekapoli zinthu zazikuru Yesu adamcitira iye; ndipo anthu onse anazizwa.

**Mafunso**

1. Kodi Yesu anafika ku dziko liti? Ndi m’ndime iti mwapeza yankho?
2. Chulani dzina la malo komwe munthu wa mzimu wonyansa ankakhalako. Ndi m’ndime iti mwapeza yankho?
3. Kodi munthu uyo wa mzimu wonyansa ankacita ciani? Ndi m’ndime iti mwapeza yankho?
4. Chulani dzina la ziwanda. Ndi m’ndime iti mwapeza yankho?
5. Ndi ciani cimene cinacitika kwa mizimu yonyansa? Ndi m’ndime iti mwapeza yankho?
6. Anthu ena akhala ndi cikhalidwe codabwitsa cifukwa ca misala koma ena cifukwa ca mizimu yonyansa imene iwalamulira. Kodi tingasiyanitse bwanji pakati pa zikhalidwe ziwirizi?
7. Ana a Mulungu obadwa mwatsopano sakhoza kulamuliridwa ndi Satana. Alamuliridwa ndi Mulungu. Ndipo Kumwamba Satana sakhozabe kuwabvuta. Kodi mudzafika Kumwamba? Ndi cifukwa ciani mwayankha tero?

**Sewero**

Pezani mau onse.

o Mzimu

o Manda

o Yesu

o Miyala

o Legio

o Gulu

o Nyanja

o Mudzi

o Nzeru

o Cifundo

**6. Mwana wa mkazi mng’ono wa Yairo**

**Luka 8.41-56 - Mwana wa Yairo**

41. Ndipo onani, panadza munthu dzina lace Yairo, ndipo iye ndiye mkuru wa sunagoge; ndipo anagwa pamapazi ace a Yesu, nampempha Iye adze kunyumba kwace;

42. Cifukwa anali naye mwana wamkazi mmodzi yekha, wa zaka zace ngati khumi ndi ziwiri, ndipo analinkumwalira iye. Koma pakupita Iye anthu a mipingo anakanikizana naye.

43. Ndipo mkazi, anali ndi nthenda yacidwalire zaka khumi ndi ziwiri, amene adasudzula asing’anga za moyo wace zonse, ndipo sanathe kuciritsidwa ndi mmodzi yense,

44. anadza pambuyo pace, nakhudza mphonje ya cobvala cace; ndipo pomwepo nthenda yace inaleka.

45. Ndipo Yesu anati, Wandikhudza Ine ndani? Koma pamene onse anakana, Petro ndi iwo akukhala naye anati, Ambuye, anthu aunyinji alikukankhana pa Inu ndi kukanikizana.

46. Koma Yesu anati, Wina wandikhudza Ine; pakuti ndazindikira Ine kuti mphamvu yaturuka mwa Ine.

47. Ndipo mkaziyo pakuona kuti sanabisika, anadza ndi kunthunthumira, nagwa pamaso pace, nafotokoza pamaso pa anthu onsewo cifukwa cace ca kumkhudza Iye, ndi kuti anaciritsidwa pomwepo.

48. Ndipo Iye anati kwa iyeyu, Mwana wanga, cikhulupiriro cako cakupulumutsa iwe; muka ndi mtendere.

49. M’mene Iye anali cilankhulire, anadza wina wocokera kwa mkuru wa sunagoge, nanena, Mwana wako wafa; usambvute Mphunzitsi.

50. Koma Yesu anamva, namyankha, kuti, Usaope; khulupira kokha, ndipo iye adzapulumutsidwa.

51. Ndipo pakufika Iye kunyumbako, sanaloleza wina kulowa naye pamodzi, koma Petro, ndi Yohani, ndi Yakobo, ndi atate wa mwanayo, ndi amace.

52. Ndipo anthu onse analikumlira iye ndi kudziguguda pacifuwa. Koma Iye anati, Musalire; pakuti iye sanafa, koma agona tulo.

53. Ndipo anamseka Iye pwepwete podziwa kuti anafa.

54. Ndipo Iye anamgwira dzanja lace, naitana, nati, Buthu, tauka.

55. Ndipo mzimu wace unabwera, ndipo anauka pomwepo; ndipo Iye anawauza kuti ampatse kanthu ka kudya.

56. Ndipo atate wace ndi amace anadabwa; ndipo analamulira iwo asauze munthu ali yense cimene cinacitika.

**Mafunso**

1. Kodi mwana wamkazi wa Yairo anali ndi zaka zingati? Ndi m’ndime iti mwapeza yankho?
2. Ndi cifukwa ciani Yairo anapita kwa Ambuye Yesu? Ndi m’ndime iti mwapeza yankho?
3. Ndi ciani cimene cinacitika pamene Ambuye Yesu anali kupita ku nyumba ya Yairo? Ndi m’ndime iti mwapeza yankho?
4. Kodi Ambuye Yesu ananena ciani kwa mkazi wodwala? Ndi m’ndime iti mwapeza yankho?
5. Kodi kapolo wa Yairo ananena ciani? Ndi m’ndime iti mwapeza yankho?
6. Kodi Ambuye Yesu anacita ciani kwa mwana wamkazi wa Yairo? Ndi m’ndime iti mwapeza yankho?
7. Kodi tingaphunzire ciani m’nthano iyi?

**Sewero**

Pezani mau onse.

* Yairo
* Yesu
* Ambuye
* Tulo
* Kudya
* Imfa
* Atate
* Kugona
* moyo

|  |  |  |  |  |  |  |
| --- | --- | --- | --- | --- | --- | --- |
| **Y** | **A** | **I** | **R** | **O** | **K** | **C** |
| **E** | **D** | **M** | **C** | **M** | **U** | **E** |
| **S** | **S** | **F** | **N** | **O** | **G** | **Y** |
| **U** | **H** | **A** | **P** | **Y** | **O** | **U** |
| **T** | **U** | **L** | **O** | **O** | **N** | **B** |
| **G** | **E** | **T** | **A** | **T** | **A** | **M** |
| **Z** | **B** | **K** | **U** | **D** | **Y** | **A** |

**7. Cozizwitsa ca mkate ndi nsomba**

**Marko 6.31-44 - Yesu acurukitsa mikate**

31 Ndipo Iye ananena nao, Idzani inu nokha padera ku malo acipululu, mupumule kamphindi, Pakuti akudza ndi akucoka anali piringu piringu, ndipo analibe nthawi yokwanira kudya.

32 Ndipo anacokera m'ngalawa kunka ku malo acipululu padera.

33 Ndipo anthu anawaona alikumuka, ndipo ambiri anawazindikila, nathamangira limodzi kumeneko pamtunda, ocokera m'midzi monse, nawapitirira.

34 Ndipo anaturuka Iye, naona khamu lalikuru la anthu, nagwidwa cifundo ndi iwo, cifukwa anali ngati nkhosa zopanda mbusa; ndipo anayamba kuwaphunzitsa zinthu zambiri.

35 Ndipo pamene dzuwa lidapendeka ndithu, anadza kwa Iye ophunzira ace, nanena, Malo ana nga cipululu, ndi dzuwa lapendeka ndithu;

36 muwauze kuti amuke, alowe kumiraga ndi ku midzi yozungulira, akadzigulire okha kanthu kakudya.

37Koma Iye anayankha nati kwa iwo, Apatseni kudya ndinu. Ndipo iwo ananena naye, Kodi tikapita ife ndi kugula mikate ya pa marupiya atheka mazana awiri, ndi kuwapatsa kudya?

38 Ndipo Iye ananena nao, kuti, Muli nayo mikate ingati? pitani, mukaone. Ndipo m'mene anadziwa ananena, lsanu, ndi nsomba ziwiri.

39 Ndipo anawalamulira kuti akhalitse pansi onse magulu magulu pamsipu.

40 Ndipo anakhala pansi mabungwe mabungwe a makumi khumi, ndi a makumi asanu.

41 Ndipo Iye anatenga mikate isanuyo ndi nsomba ziwirizo nayang'ana kumwamba, nadalitsa, nagawa mikate; napatsa kwa ophunzira kuti apereke kwa iwo; ndi nsomba ziwiri anagawira onsewo.

42 Ndipo anadya iwo onse, nakhuta.

43 Ndipo anatola makombo mitanga khumi ndi iwiri, ndiponso za nsomba.

44 Ndipo amene anadya mikate iyo anali amuna zikwi zisanu.

**Mafunso**

1. Kodi Yesu anati ciani kwa ophunzira ake kulingana ndi m’ndime ya 31?
2. Yesu anamva cifundo cacikulu ca anthu cifukwa kunalibe aliyense amene anawatsogolera bwino (ndime ya 34). Kodi Yesu anayamba kucita ciani? Ndi m’ndime iti mwapeza yankho?
3. Kodi kunali mikate ingati ndi nsomba zingati? Ndi m’ndime iti mwapeza yankho?
4. Kodi Yesu anacita ciani ndi nsomba ndi mikate asanapatse ophunzira ake? M’ndime iti mwapeza yankho?
5. Kodi mumapemhera musanadye? Ngati inde, mumapemphera ciani? Ngati iai, ncifukwa ciani simupemphera pokudya?
6. Kodi anali anthu angati amene anadya? M’ndime iti mwapeza yankho?
7. Yesu anati kuti Iye ndiye mkate wamoyo (Yohane 6.35). Kukhala kopanda Iye ndi koopsa kuposa kukhala kopanda cakudya. Kodi mungalandire bwanji Yesu?

**Sewero**

Lembani malembo pa malo ao (Yohane 6.36).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **9** | **25** | **5** |  | **1** | **13** | **5** | **14** | **5** |  | **1** | **4** | **26** | **1** |
|  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **11** | **23** | **1** |  | **9** | **14** | **5** |  | **19** | **1** | **4** | **26** | **1** | **13** | **22** | **1** |
|  |  |  |  |  |  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
| **14** | **10** | **1** | **12** | **1** |
|  |  |  |  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** |
| A | B | C | D | E | F | G | H | I | J | K | L | M | N |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **15** | **16** | **17** | **18** | **19** | **20** | **21** | **22** | **23** | **24** | **25** | **26** |
| O | P | Q | R | S | T | U | V | W | X | Y | Z |

**8. Bartimeyu wa khungu**

**Marko 10.46-52 - Bartimeyu wakhungu**

46 Ndipo iwo anafika ku Yeriko; ndipo m'mene Iye analikuturuka m'Yeriko, ndi ophunzira ace, ndi khamu lalikuru la anthu, mwana wa Timeyu, Bartimeyu, wopempha wakhungu, anali kukhala pansi m'mbali mwa njira.

47 Ndipo pamene anamva kuti ndi Yesu wa ku Nazarete, anayamba kupfuula, ndi kunena, Yesu, Inu Mwana wa Davide, mundicitire ine cifundo.

48 Ndipo ambiri anamuyamula kuti atonthole: koma makamaka anapfuulitsa kuti, Inu Mwana wa Davide, mundicitire cifundo.

49 Ndipo Yesu anaima, nati, Mwitaneni. Ndipo anaitana wakhunguyo, nanena naye, Limba mtima; nyamuka, akuitana.

50 Ndipo iye anataya copfunda cace, nazunzuka, nadza kwa Yesu.

51 Ndipo Yesu anamyankha, nati, Ufuna kuti ndikucitire ciani? Ndipo wakhunguyo anati kwa Iye, Raboni, ndilandire kuona kwanga.

52 Ndipo Yesu anati kwa iye, Muka; cikhulupiriro cako cakupulumutsa iwe. Ndipo pomwepo anapenyanso; namtsata Iye panjira.

**Mafunso**

1. Ndi cifukwa ciani Bartimeyu anakhala pansi m’mbali mwa njira? Ndi m’ndime iti mwapeza yankho?
2. Kodi Bartimeyu anacita ciani pamene Ambuye Yesu anali pafupi? Ndi m’ndime iti mwapeza yankho?
3. Kodi anthu ambiri anafuna kuti Bartimeyu acite ciani? Ndi m’ndime iti mwapeza yankho?
4. Kodi Bartimeyu analeka kupfuula? Ndi m’ndime iti mwapeza yankho?
5. Nanga inu mucita ciani pamene anthu ena afuna kuti muleka kudalira pa Yesu yekha?
6. Kodi Ambuye Yesu anacita ciani kwa Bartimeyu? Ndi m’ndime iti mwapeza yankho?
7. Ndi cifukwa ciani Yesu anachedwa ‘Mwana wa Davide’?
8. Kodi tingaphunzire ciani m’nthano iyi?

**Sewero**

Pezani mau onse.

* KUONA
* AMBUYE
* YESU
* LIMBA
* INU
* MWANA
* BARTIMEYU
* MUKA
* KHAMU
* WA

|  |  |  |  |  |  |
| --- | --- | --- | --- | --- | --- |
| B | C | I | M | K | H |
| A | M | B | U | Y | E |
| R | W | L | K | E | I |
| T | A | I | A | S | N |
| I | N | M | U | U | U |
| M | A | B | L | M | U |
| E | P | A | A | I | R |
| Y | I | H | W | R | O |
| U | K | U | O | N | A |

**Mayeso**

**1. Lembani zodabwitsa zinai zimene Ambuye Yesu anacita**

1. ………………………………………………………………………………………………………….

2. ………………………………………………………………………………………………………….

3. ………………………………………………………………………………………………………….

4. ………………………………………………………………………………………………………….

**2. Kodi Ambuye Yesu anaukitsa yani kwa akufa?**

………………………………………………………………………………………………………………

**3. Kodi tidziwa bwanji kuti Ambuye Yesu ali ndi mphamvu kuposa Satana?**

………………………………………………………………………………………………………………

**4. Kodi Ambuye Yesu anaciritsa yani?**

………………………………………………………………………………………………………………

**5. Lembani dzina la wakhungu amene anaciritsidwa ndi Yesu.**

………………………………………………………………………………………………………………

**6. Lembani maina a ophunzira anai a Yesu.**

1. ………………………………………………………………………………………………………….

2. ………………………………………………………………………………………………………….

3. ………………………………………………………………………………………………………….

4. ………………………………………………………………………………………………………….

**7. Kodi Ambuye Yesu analetsa bwanji namondwe?**

………………………………………………………………………………………………………………

**8. Kodi ndi kuti kumene Ambuye Yesu anasandutsa madzi vinyo?**

………………………………………………………………………………………………………………

**9. Kodi olemala anali ndi anzake angati?**

………………………………………………………………………………………………………………

**10. Kodi Ambuye Yesu anacurukitsa cakudya canji?**

………………………………………………………………………………………………………………

**Zikomo**